આપણે તો પ્રકૃતિપૂજક છીએ. આપણા ભગવાન નારાયણ પણ નીર એટલે કે પાણીમાંથી જ ઉત્પન્ન થયા છે. મીન, કુરમી લક્ષ્મી, ચંદ્ર અને અમૃત પણ પાણીમાંથી જ ઉદ્ભવ્યાં છે. માટે જ આપણે ત્યાં જળને બ્રહ્મ સાથે સરખાવ્યું છે. આપણી કોઈપણ પૂજા કે સંકલ્પ પાણી વગર પૂર્ણ થઈ શકતો જ નથી. માણસે પોતાને સૌથી સુરક્ષિત માન્યો હોય તો તે નદીઓના કિનારે છે. માટે જ વિશ્ર્વની સભ્યતાઓ નદીકિનારાઓ પરનાં મેદાનોમાં પાંગરી છે. ત્યારે નદી-નીરની રક્ષણ કરવું એ આપણુ કર્તવ્ય અને ધર્મ છે. હાલ આપણી ગંગા-યમુના જેવી નદીઓ સતત પ્રદૂષિત થઈ રહી છે. એક સમયે આપણે ત્યાં ૪૨ ટકા જંગલો હતાં. આજે માત્ર ૧૮ ટકા ભાગમાં જ જંગલો બચ્યાં છે. માટે પાણીની સાથે વૃક્ષોની પ્રકૃતિની ચિંતા પણ થવી જરી છે.